У савецкай культуры сёння ёсць і зусім іншае, легкадумнае вымярэнне: рэстараны ў стылі “чырвоных куткоў”, афіцыянткі ў чырвоных піянерскіх гальштуках, адміністратары з павязкамі дружыннікаў… Я стаўлюся да гэтага спакойна: калі людзі хочуць гэтым бавіцца, хай паспрабуюць. На грунвальдскім полі штогод збіраюцца “рыцары” з розных краін, там адбываюцца масавыя тэатралізаваныя рэканструкцыі бітвы. Некаму, вядома, даводзіцца “гуляць за крыжакоў”. І нікога гэта не абражае.